《送刘禹锡之官五羊》
宋代·王庭圭

南海千山外，东风几驿催。岭头梅雨歇，旗尾瘴烟开。

蛮徼无尘起，中原有使来。时应问消息，会向日边回。

作者简介：（1080—1172）宋吉州安福人，字民瞻，号卢溪。徽宗政和八年进士。为茶陵丞，有能政。高宗绍兴中，胡铨上疏乞斩秦桧等，谪新州，庭圭独以诗送行。绍兴十九年，坐讪谤编管辰州。桧死，许自便。孝宗即位，除国子监主簿。乾道中除直敷文阁。博学兼通，工诗，尤精于《易》。有《卢溪集》、《易解》、《沧海遗珠》等。